SET ปิดบวก 1.59 จุด จับตาเฟดขึ้นดอกเบี้ย แนะระวังการลงทุนช่วงนี้
SET ปิดบวก 1.59 จุด จับตาเฟดขึ้นดอกเบี้ย แนะระวังการลงทุนช่วงนี้ โดยดัชนีปิดตลาดวันนี้ ที่ระดับ 1,801.43 จุด บวก 1.59 จุด หรือ 0.09% มูลค่าการซื้อขาย 5.61 หมื่นล้านบาท
21 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,801.43 จุด บวก 1.59 จุด หรือ 0.09% มูลค่าการซื้อขาย 5.61 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าตลาดฯแกว่งตัวรอความชัดเจนจากผลการประชุมธนาคารกลางสหรัฐ (เฟด) โดยตลาดฯคาดว่าจะปรับขึ้นอัตราดอกเบี้ย และมีทิศทางที่จะปรับขึ้นดอกเบี้ย 3 ครั้งในปีนี้ แต่ก็ต้องรอดูเสียงของคณะกรรมการเฟดถ้ามีการเสียงแตกออกมาในการเสนอปรับขึ้นดอกเบี้ยถึง 4 ครั้ง ก็อาจจะทำให้ตลาดผันผวนได้ โดยให้นักลงทุนระมัดระวังกับการลงทุนในช่วงนี้
สำหรับแนวโน้มภาวะตลาดฯในวันพรุ่งนี้ฯ (22 มี.ค.) คาดว่าจะขึ้นอยู่กับผลการประชุมเฟด พร้อมให้แนวรับ 1,780 จุด แนวต้าน 1,820 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,599.74 ล้านบาท ปิดที่ 542.00 บาท ราคาไม่เปลี่ยนแปลง
IVL มูลค่าการซื้อขาย 3,047.32 ล้านบาท ปิดที่ 56.50 บาท เพิ่มขึ้น 1.25 บาท
AOT มูลค่าการซื้อขาย 2,294.59 ล้านบาท ปิดที่ 68.50 บาท เพิ่มขึ้น 0.75 บาท
ADVANC มูลค่าการซื้อขาย 1,772.07 ล้านบาท ปิดที่ 210 บาท ราคาไม่เปลี่ยนแปลง
PTTGC มูลค่าการซื้อขาย 1,769.94 ล้านบาท ปิดที่ 96.75 บาท ลดลง 1.50 บาท
 
ตลาดหุ้นเอเชีย
